google/wiki40b huggingface dataset:
Aurelianus

Lucius Domitianus Aurelianus (*9. september 214 alebo 215 – †september alebo október 275) bol v rokoch 270 – 275 rímskym cisárom. Bol druhým z úspešných cisárov-vojakov, ktorí pomohli udržať rímsku moc v druhej polovici 3. storočia.

Život

Narodil sa niekedy okolo roku 214 a stal sa jedným z významnejších predstaviteľov skupiny rímskych imperátorov známych pod prezývkou vojnoví cisári. Pochádzal z rímskej provincie Ilýria ležiacej na západnom Balkáne.
Jeho predchodca Marcus Aurelius Claudius alebo tiež Claudius Gótsky sa všemožne snažil ríšu udržať pokope a prinavrátiť jej niekdajšiu silu. Vojensky porazil dvoch vzdorocisárov v Gálii a Hispánii, podarilo sa mu tiež zastaviť postup Gótov. Skôr ako sa však stihol venovať iným záležitostiam, zahynul pravdepodobne na mor. Vládol len dva roky.
Aurelianus nastúpil na trón Rímskej ríše v roku 270. Krajina, ktorú takpovediac zdedil po svojich predchodcoch, bola v katastrofálnom stave. Nepriatelia zo všetkých strán útočili a prenikali hlboko na územie štátu, všade prekvitala korupcia a hospodárstvo bolo na samom dne. Rím bol doslova posiaty mestskou chudobou a hladujúcim ľudom. Hoci Aurelianus vládol len päť rokov, vyslúžil si honosný titul Obnoviteľ sveta – Renovator mundi. Takmer úplne obnovil hranice upadajúcej ríše. Aurelianus bol zásadový muž, výrazný politik, výborný vojak a vojvodca, a práve takého panovníka Rím potreboval. Vyhnal Gótov z Panónie a Alamanov z Itálie. Bojoval proti zločincom a korupcii a zaviedol denné prídely chleba namiesto dovtedajších mesačných prídelov obilia. Samotný Rím obkolesil vysokými hradbami, ktoré mali zabezpečiť mestu bezpečnosť. V roku 275 sa vybral na čele vojska na východ aby tu zakročil proti Peržanom. Ešte pred samotným bojom však zahynul rovnako ako jeho predchodcovia(a aj budúcich pár cisárov)- dýkou sprisahancou. Rím tak opäť prišiel o jedného z mála dobrých cisárov tejto neutešenej doby. Nového veľkého cisára sa Rimania dočkali až v osobe Diokleciána o deväť rokov neskôr (r. 284).
František Plesnivý

Vyznamenania

V roku 1898, na Architektonickej a inžinierskej výstave, získal Plesnivý Striebornú medailu mesta Prahy.
Tully (Somme)

Poloha

Obec má rozlohu 1,88 km². Najvyšší bod je položený 112 m n. m. a najnižší bod 75 m n. m.

Obyvateľstvo

Počet obyvateľov obce je 634 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vriange

Poloha

Obec má rozlohu 5,78 km². Najvyšší bod je položený 378 m n. m. a najnižší bod 226 m n. m.

Obyvateľstvo

Počet obyvateľov obce je 116 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Petitmagny

Poloha

Obec má rozlohu 2,2 km². Najvyšší bod je položený 880 m n. m. a najnižší bod 419 m n. m.

Obyvateľstvo

Počet obyvateľov obce je 275 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Genêts (obec)

Poloha

Obec má rozlohu 6,89 km². Najvyšší bod je položený 38 m n. m. a najnižší bod 6 m n. m.

Obyvateľstvo

Počet obyvateľov obce je 416 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kibó

Kibó (po japonsky:きぼう, v preklade Nádej) je názov japonského modulu, ktorý má byť pripojený k Medzinárodnej vesmírnej stanici. Jednotlivé moduly majú štartovať k stanici v rokoch 2008 a 2009.

Zloženie modulu

Skladá sa zo štyroch častí:

Pressurized Modul

Pressurized Modul (PM) (pretlakový modul) je základná časť. Má valcovitý tvar, je 11,2 m dlhý a má priemer 4,4 m. Obsahuje 10 štandardných modulov.

Exposed Facility

Exposed Facility (EF) (vonkajšia plošina), na ktorej budú prebiehať experimenty v kozmickom priestore.

Remote Manipulator System

Remote Manipulator System (JEMRMS) (manipulačné zariadenie) je robotické rameno, ktoré má obsluhovať vonkajšiu plošinu a manipulovať s nákladmi.
Škoda VOS

Škoda VOS (Vládny osobný špeciál), bol automobil vyrábaný spoločnosťou AZNP v rokoch 1948 až 1952 určený pre najvyšších štátnych predstaviteľov komunistického Česko-Slovenska. Vyrábal sa len vo veľmi malom počte, asi 100 kusov. Z toho bola prvá polovica v prevedeni VOS-L (L=ľahký) a druhá polovica bola ťažko opancierovaná - VOS. Automobil sa oficialne vyrábal v Mladej Boleslavi, tam sa ale len montoval. Motor dodala Praga a karosériu Karosa-Vysoké Mýto.
Letisko Bazilej-Mulhouse-Freiburg

Medzinárodný status

Bazilej-Mulhouse-Freiburg je jedno z mála letísk na svete, ktoré prevádzkujú spoločne dve krajiny, Francúzsko a Švajčiarsko. Napriek obľúbenej viere sa celé letisko nachádza na francúzskej pôde, ale prevádzkované pod dohodou z roku 1946, kedy obe krajiny poskytli prístup k letisku bez akýchkoľvek colných alebo iných hraničných obmedzení. Správa letiska má 8 členov z každej krajiny.
Samotná budova letiska je rozdelená na dve separované polovice, jedna slúži francúzskej strane (dnes považovaná za schengenskú časť) a druhá polovica slúži švajčiarskej strane; v strede terminálu sa nachádza colné stanovisko, takže ľudia môžu "prekročiť hranicu" prejdením na druhu stranu letiska.
Pierre Wack

Pierre Wack (* 1922 - † 1997) bol francúzsky ekonóm, prognostik a futurológ. Bol priekopníkom scenárového myslenia a scenárového plánovania.

Kariéra

Pierre Wack vytvoril a viedol tým pre tvorbu dlhodobých scenárov v Royal Dutch Shell / London Group, kde pôsobil do roku 1982. Zaoberal sa tvorbou dlhodobých scenárov. Svoje poznatky zo scenárového myslenia a scenárového plánovania publikoval v Harvard Business Review v dvoch článkoch.
Hrad Foix

Hrad Foix je hrad na kopci nad francúzskym mestom Foix, hlavným mestom departementu Ariège.

Dejiny hradu

Stavba hradu začala v roku 987 a bol majetkom grófa Rogera z Carcassonne a jeho potomkov. Od roku 1034 patril hrad grófom z Foix, čo predurčilo ďalšie osudy mesta i hradu.
Grófi z Foix boli príbuzní s grófmi z Carcassonne, Trencavalovcami a ďalšími členmi okcitánskej šľachty. Rovnako ako ich príbuzní a susedia podporovali katarské hnutie. Ako jedna z katarských bášt bol hrad Foix v rokoch 1211 - 1212 štyrikrát obliehaný križiakmi pod vedením obzvlášť zanieteného Simona z Montfortu, nebol však dobytý.
Roger Bernard II. z Foix (synovec slávnej Esclarmondy z Foix) sa okrem svojho vojenského umenia využitého na podporu katarov zapísal do dejín grófstva aj svojim sobášom s Ermesindou z Castellbó, jedinou dcérou Arnaua z Castellbó. Tým prišlo k zjednoteniu grófstva Foix a Andorry.
Ďalším slavným majiteľom hradu bol Gaston Fébus a posledným francúzsky kráľ Henrich IV. Navarrský.
Dnes je v hradnom interiéri stála expozícia miestneho múzea.
Paulhac (Haute-Loire)

Poloha

Obec má rozlohu 8,4 km². Najvyšší bod je položený 646 m n. m. a najnižší bod 436 m n. m.

Obyvateľstvo

Počet obyvateľov obce je 656 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rehainviller

Poloha

Obec má rozlohu 5,64 km². Najvyšší bod je položený 273 m n. m. a najnižší bod 217 m n. m.

Obyvateľstvo

Počet obyvateľov obce je 916 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Llullaillaco

Geologická stavba

Približne pred 150 000 rokmi nastal kolaps staršej vulkanickej stavby, čoho dôkazom sú rozsiahle depozity pyroklastík na argentínskej strane. Neskorší vývoj vytvoril viacero lávových dómov a s nimi asociovaných lávových prúdov prevažne dacitového zloženia. V druhej polovici 19. storočia boli zaznamenané tri menšie explozívne erupcie, jedna aj s výlevom lávy.
Cénac-et-Saint-Julien

Poloha

Obec má rozlohu 19,87 km². Najvyšší bod je položený 252 m n. m. a najnižší bod 60 m n. m.

Obyvateľstvo

Počet obyvateľov obce je 1 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Čierny potok (prítok Turca, Košťany nad Turcom)

Prameň

Preteká Turčianskou kotlinou, pramení v podcelku Mošovská pahorkatina na severovýchodnom svahu vrchu Bukovina (543,1 m n. m.) v nadmorskej výške približne 495 m n. m., západne od obce Necpaly.

Opis toku

Najprv tečie severozápadným smerom, oblúkom sa stáča na juhozápad a zľava priberá prítoky zo severozápadného svahu Bukoviny. Potom sa stáča západoseverozápadným smerom, zľava priberá ďalší prítok zo západného svahu Bukoviny a z tej istej strany tiež potok Diel (0,6 km). Následne pokračuje viac severozápadným smerom, výraznejšie rozširuje svoje koryto a stáča sa na sever. Sprava Ďalej priberá potok Býkor, z ľavej strany sa oddeľuje umelo upravené vedľajšie rameno nazvané Koštiansky potok (1,8 km), ktoré tečie sprvu smerom na severozápad, podteká štátnu cestu I/65 i železničnú trať Zvolen – Vrútky, potom sa oblúkom stáča na severoseverovýchod, tečie na pravom brehu Turca a do koryta Čierneho potoka sa vlieva na južnom okraji intravilánu obce Košťany nad Turcom v nadmorskej výške cca 409,5 m n. m. 
Hlavné koryto Čierneho potoka tečie po oddelení Koštianskeho potoka severoseverovýchodným smerom súbežne s cestou I/65 na ľavom brehu, následne sa esovito stáča, podteká cestu aj železnicu a na krátkom úseku tečie na sever. Sprava priberá krátky prítok zo severoseverozápadného úpätia Diela (491,4 m n. m.) a tečie severozápadným smerom južným okrajom intravilánu obce Košťany nad Turcom. Napokon priberá zľava Koštiansky potok a na okraji spomenutej obce ústi v nadmorskej výške približne 409 m n. m. do Turca.
Belgorodská oblasť

Belgorodská oblasť je oblasť a federálny subjekt Ruskej federácie. Nachádza sa v Centrálnom federálnom okruhu.
Má rozlohu 27 100 km² a žije tu 1,51 milióna obyvateľov (podľa sčítania z roku 2002). Hlavným mestom oblasti je Belgorod.
Gardské jazero

Gardské jazero (tal. Lago di Garda alebo Lago di Benaco) je najväčšie talianske jazero. 
Bolo vytvorené po poslednej ľadovej dobe Etschským ľadovcom, ktorého stopy sa ešte dnes veľmi výrazne zachovali. Severná úzka a dlhá časť pripomína fjord, ktorý obklopujú chrbty až 2 000 m vysoké. Južná širšia časť je tvorená morénovými zvyškami. Najväčší prítok je rieka Sarca na severe a z jazera vyteká rieka Mincio (ľavý prítok rieky Pád) na juhu. Najväčšie mestá na brehu sú Desenzano del Garda, Riva del Garda a Salo. Na jazere je rozvinutá lodná doprava.

Číselné údaje, poloha

Gardské jazero leží v severnom Taliansku medzi Alpami a Pádskou nížinou, v nadmorskej výške 65 m. Rozkladá sa v regiónoch Tridentsko-Horná Adiža, Benátsko a Lombardsko. Z toho vyplýva, že je aj spravované týmito troma provinciami. Jazero má rozlohu 369,98 km². Je dlhé 51,6 km a široké 17,2 km. Dĺžka jeho brehu je 158,4 km. Priemernú hĺbku má 136 m a maximálnu hĺbku 346 m.

Známe miesta

Pozdĺž dvoch pobrežných ciest okolo jazera, Gardesana Occidentale (západný breh) a Gardesana Orientale (východný breh), sa nachádza mnoho maliarskych miest s historickým pozadím. Známe miesta sú: Riva del Garda, Gargnano, Brencone, Bogliaco, Gardone Riviera, Salo, Desenzano del Garda, Sirmione, Peschiera del Garda, Lazise, Bardolino, Garda, Torri del Benaco, Limone sul Garda, Malcesine a Torbole.
Severná časť jazera patrila do roku 1918 Rakúsku-Uhorsku.

Podnebie, vegetácia

Podnebie je vďaka polohe úplne stredomorské. Vďaka teplému vetru, tzv. Ora, je skoro každé popoludnie na jazere čerstvý vietor. Ten vytvára ideálne podmienky pre surfovanie.
Okolo jazera rastú stromy charakteristické pre stredomorie, ako cyprusy, oleandre, cédre, olivovníky a zriedkavo sa objavujú aj palmy.

Pestované plodiny

Okolo jazera sa pestujú rozdielne plodiny, na severe sa nachádzajú vinice, na východe a na juhu olivovníky a citrónovníky.
Gardské jazero je Denominazione di origine controllata (skr. DOC) oblasť pre biele, ružové a červené víno. Oblasť zahŕňa 25 obcí provincie Brescia, 6 obcí provincie Mantova a 40 obcí provincie Verona (provincia)). Pestované odrody sú Barbera, Cabernet Franc, Cabernet Sauvignon, Chardonnay, Cortese, Merlot, Pinot Blanc, Pinot Noir, Pinot Gris a Riesling. Jednotlivé zóny DOC sú Riviera del Garda Bresciano, Lugana, San Martino della Battaglia a Bardolino.
Death Star

Hviezda smrti bola gigantickou vojenskou základňou vo fiktívnom svete Star Wars. Po celú filmovú sériu boli vyrobené dve (jedna v epizóde IV a Rogue One, a druhá v epizóde VI). Táto základňa bola neblaho preslávená svojou schopnosťou ničiť celé planéty.

Popis

Je to majstrovská a skoro dokonalá zbraň. Dokáže skočiť do hyperpriestoru a vďaka superlaseru dokáže zničiť planétu jediným výstrelom (aj keď druhá Hviezda Smrti bola zničená ešte pred demonštráciou jej plnej síly). Planetárne štíty, ktoré by inak odrazili celé flotily, boli neúčinné proti takejto zbrani. 
Prvá hviezda smrti niesla 27 048 dôstojníkov, 774 576 členov posádky, medzi nimi patrila pechota, piloti, úradníci, 400 000 pomocných pracovníkov a viac než 25 000 Stormtrooperov. Toto predstavuje iba minimálnu posádku a stanici by v skutočnosti mohla vmestiť až niekoľkokrát viac členov. Tak isto niesla útočné raketoplány, Skipray Blastboaty, útočné krížniky, výsadkové lode, pozemné vozidlá a podporné plavidla ako 7 200 stíhačiek typu TIE. Pre povrchovou ochranu má 10 000 batérii Turbolaserov, 2 500 Iónových diel a najmenej 700 Vlečných lúčov a Superlaser. Dokonca i bez svojho superlaseru niesla Hviezda Smrti toľko jednotiek, že mohla obsadiť celý planetárny systém. Je to naozaj jedinečná bojová superloď svojej doby.
Fougeré (Vendée)

Poloha

Obec má rozlohu 26,89 km². Najvyšší bod je položený 110 m n. m. a najnižší bod 53 m n. m.

Obyvateľstvo

Počet obyvateľov obce je 1 001 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bôrovský potok (prítok Vajskovského potoka)

Prameň

Pramení v Ďumbierskych Tatrách na južnom svahu vrchu Žiar (1 408,0 m n. m.) v nadmorskej výške približne 1 030 m n. m.
Chrysippos zo Smyrny

Chrysippos (starogr. Χρυσίππος – Chrysippos) bol olympijský víťaz v zápasení v roku 165.
Markos Aurélios Chrysippos zo Smyrny si na 236. olympijských hrách v roku 165 vybojoval víťazstvo v zápasení. Papyrusový zvitok P.Lond. 3 1178 objavený v Egypte, pochádzajúci približne z roku 200, v 56. a 57. riadku uvádza, že Chrysippos bol periodonikés, to znamená že sa v tejto disiplíne okrem hier v Olympii presadil aj na ostatných panhelénskych hrách počas štvorročného obdobia nazývaného olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
Prugnanes

Poloha

Obec má rozlohu 13,51 km². Najvyšší bod je položený 909 m n. m. a najnižší bod 272 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ourton

Poloha

Obec má rozlohu 5,28 km². Najvyšší bod je položený 163 m n. m. a najnižší bod 73 m n. m.

Obyvateľstvo

Počet obyvateľov obce je 776 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hans Barth

Hans Barth (* 1904 – † 1965) bol švajčiarsky filozof, ktorý sa zameriaval najmä na otázky identity švajčiarskej filozofie a problémy vzťahu filozofie a politiky.
Centre national de la photographie

Centre national de la photographie bola francúzska asociácia a galéria so sídlom v Paríži venovaná fotografovaniu a súčasnému umeniu. V roku 2004 bola spolu s Patrimoine photographique spojená s Galerie nationale du Jeu de Paume ako nová asociácia financovaná francúzskym ministerstvom kultúry. Fotografické výstavy prebiehajú v paláci Hôtel Salomon de Rothschild v ulici Rue Berryer.
Beaune

Poloha

Obec má rozlohu 31,3 km². Najvyšší bod je položený 407 m n. m. a najnižší bod 193 m n. m.

Dejiny

Beaune je prastaré keltské a neskôr rímske sídlo (castrum), mestské práva však dostalo až v roku 1203. Od 14. storočia bolo (vedľa Dijonu) sídlom mocných burgundských vojvodov, ktorí ovládali také Flámsko a postavili dodnes zachovanú mestské hradby. Keď v roku 1477 zomrel posledný z nich, francúzsky kráľ Ľudovít XI. mesto po dlhšom obliehaní dobyl a pripojil k Francúzsku. Množstvo historických pamiatok svedčí o bohatstve a sláve mesta.

Obyvateľstvo

Počet obyvateľov obce je 21 872 (2011).
Nasledujúci graf zobrazuje vývoj počtu obyvateľov v obci.

Víno

Oblasť okolo Beaune je známa burgundským vínom a Beaune sám je známy výročnými dražbami vín organizovanými beaunským hospicom.
Aviernoz

Poloha

Obec má rozlohu 15,9 km². Najvyšší bod je položený 1 673 m n. m. a najnižší bod 578 m n. m.

Obyvateľstvo

Počet obyvateľov obce je 779 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alcuin

Alcuin (Alkuin, Alch-wine, angl. Ealtwine (priateľ chrámu)) (* 735, Northumbria – † 19. máj 804, Tours) bol anglický filozof, anglosaský mních, odchovanec yorkskej školy, učiteľ a radca Karola Veľkého, potom opát v Tours.
Zakladateľ a organizátor stredovekého školstva. Alcuin sa v roku 796 stal opátom v Saint-Denis.
Jeho príchod na európsku pevninu je jedna z najvýznamnejších udalostí stredovekých dejín ducha. Až do doby Karola Veľkého cirkev podľa formule Augustínovho Božieho štátu ignorovala svetský štát a jeho zriadenie; až za veľkého franského kráľa došlo k spolupráci a obojstranne prospešnej vzájomnej podpore, ktorá umožnila rozkvet scholastickej filozofie.
Alcuin je vlastným zakladateľom scholastiky. Karol Veľký, ktorý sa zhrozil zo všeobecnej nevzdelanosti panujúcej v jeho ríši najmä medzi kňazstvom, začal zakladať školy a povolával na ne vynikajúcich cudzincov. Jedným z nich bol aj mních Alcuin.
Zorganizoval vzornú kláštornú školu v Tours, ktorá udala smer aj cieľ celému stredovekému školstvu a vzdelaniu. Aj keď budoval dvornú školu, dal jej cirkevný charakter. Začal oddelením dialektiky od slobodných umení a urobil z nej špeciálnu vedu nepriamo stotožňovanú s filozofiou ako so schopnosťou systematizovať problémy viery. Je to naturarum inquisitio, rerum humanarum divinarumque cognitio quantum homini possibile est aestimare (prirodzených vecí skúmanie, ľudských a božských vecí poznanie - natoľko, nakoľko je človek v stave to hodnotiť).
Lanneuffret

Poloha

Obec má rozlohu 2,24 km². Najvyšší bod je položený 106 m n. m. a najnižší bod 46 m n. m.

Obyvateľstvo

Počet obyvateľov obce je 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malý Zvon

Ochrana

Predmetom ochrany je fragment autochtónnych bučín pohraničných hvozdov Českého lesa, ktoré sú významným prvkom regionálneho územného systému ekologickej stability a ochrany typických rastlinných a živočíšnych spoločenstiev, viazaných na prirodzené horské lesy.

Vrchol

Prírodná rezervácia sa nachádza na východnom svahu rovnomenného vrchu s nadmorskou výškou 847 metrov, geomorfologicky spadajúceho do celku Český les, podcelku Čerchovský les, okrsku Nemanická vrchovina, podokrsku Plešská hornatina a jej časti Velkozvonský hřbet. Samotný vrchol sa nachádza mimo priestoru rezervácie.
Offekerque

Poloha

Obec má rozlohu 13,37 km². Najvyšší bod je položený 5 m n. m. a najnižší bod 1 m n. m.

Obyvateľstvo

Počet obyvateľov obce je 1 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kathleen Wynnová

Pred politikou

Narodila sa v Toronte, jej rodičia boli Dr. John B. Wynne a Patsy O'Dayová, hudobníčka, ktorá vyrástla v Nassau na Bahamách predtým než emigrovala do Kanady. Na Queen's University získala Bachelor of Arts a na University of Toronto Master of Arts z lingvistiky. Získala tiež Master of Education zo vzdelávania dospelých na Ontario Institute for Studies in Education (University of Toronto).

V provinčnej politike

V provinčných voľbách v roku 2003 získala obvod Don Valley West o viac než 5 000 hlasov. Liberáli voľby vyhrali a Wynnová sa v októbri 2003 stala parlamentnou asistentkou ministerky vysokých škôl Mary Anne Chambers. V októbri 2004 sa stala parlamentnou asistentkou ministra školstva (Gerard Kennedy). 18. septembra 2006 sa dostala na jeho miesto. Stala sa prvou lesbickou ministerkou v Ontáriu, len druhou LGBT osobou v kabinete (George Smitherman bol vicepremiér). Od 18. januára 2010 bola vo funkcii ministerky dopravy a v roku 2011 prevzala portfólio ministerstva samosprávnych vecí a bývania a ministerstva indiánskych vecí.

Premiérka

Premiér McGuinty 15. októbra 2012 oznámil, že keď sa nájde jeho nástupca rezignuje z postu predsedu strany. 2. novembra 2012 Wynnová rezignovala z vládneho postu a o tri dni neskôr začala svoju kampaň vo voľbách predsedu strany. V poslednom kole voľby získala 57% hlasov a porazila svojho protikandidáta. Premiérkou sa stala zložením sľubu 11. februára 2013, stala sa prvou ženou v Ontáriu na tomto poste a prvým otvorene gay premiérom v Kanade.

Osobný život

Pred svojím coming out-om vo veku 37 rokov bola vydaná za Phila Cowperthwaitea, s ktorým mala tri deti. Teraz žije s partnerkou Jane Rounthwaitovou (Wynnová si želá používanie slova partnerka miesto manželka). Manželstvo uzavreli v júli 2005 vo Fairlawn Avenue United Church v Toronte. Wynnová patrí k United Church of Canada.
Saint-Mamert

Poloha

Obec má rozlohu 3,21 km². Najvyšší bod je položený 676 m n. m. a najnižší bod 393 m n. m.

Obyvateľstvo

Počet obyvateľov obce je 62 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Desná (prítok Moravy)

Priebeh toku

Rieka Desná vzniká sútokom Divokej a Hučivej Desnej, ktorý sa nachádza v obci Kouty nad Desnou v nadmorskej výške 560 m. Odtiaľ smeruje prevažne juhozápadným smerom. Preteká Loučnou nad Desnou, okrajom Maršíkova a Rapotína, pri ktorom ju výrazne posilňujú prítoky Merta a Losinka. Ďalej preteká obcami Vikýřovice, Šumperk a obcou Sudkov. Vlieva sa zľava do rieky Moravy pri Postřelmove v nadmorskej výške 281 m.
Margaret Sangerová

Život

Narodila sa ako siedma z jedenástich detí v prísnej katolíckej rodine Higginsovcov. Jej matka, Anne Purcellová Higginsová, oddaná katolíčka, než zomrela na tuberkulózu a rakovinu krčka maternice, bola osemnásťkrát tehotná (porodila 11 živých detí). Sangerová navštevovala dva roky Claverack College v Hudsone. Sestry jej platili školu, a keď jej už nemohli ďalej poskytovať finančnú pomoc, vrátila sa roku 1899 domov. Matka zomrela práve v čase, keď sa Margaret zapísala do programu pre ošetrovateľky v nemocnici vo White Plains, na predmestí New Yorku.
V roku 1902 sa vydala za Williama Sangera a nasledujúci rok sa im narodil syn. Neskôr porodila ešte jedného syna a dcéru, ktorá zomrela v detskom veku.
V roku 1912 po ničivom požiari domu sa rodina presťahovala do New Yorku, kde Sangerová vstúpila do Sociálno-demokratickej strany a zúčastňovala sa na organizovaní štrajkov. Okrem toho začala prispievať do pravidelnej rubriky o sexuálnej výchove pre noviny New York Call pod názvom "Čo má vedieť každé dievča", jej príspevky však boli pravidelne cenzurované.
Sangerová pracovala ako zdravotná sestra v chudobnej štvrti East Side na Manhattane. Starala sa hlavne o tehotné ženy, s ktorými sa rozprávala o sexualite. Tieto ženy, ktoré museli vo veľkej chudobe vychovávať svoje deti, boli spolu s predčasnou smrťou vlastnej matky hlavnými príčinami, prečo sa z nej stala propagátorka antikoncepcie.
V roku 1917 začala vydávať výchovný časopis s názvom "Antikoncepčná revue", v roku 1921 založila Americkú ligu pre antikoncepciu a v roku 1922 Národnú komisiu federálnej legislatívy pre antikoncepciu.
Nižné Terianske pleso

Rozmery

Má rozlohu 5,47 ha, hĺbku 47,2 m a nachádza sa v nadmorskej výške 1 941 m n. m..

Názov

Pomenovanie plesa je neurčitého pôvodu. Vysvetlenie ponúka tatranský spisovateľ Anton Marec: Pomenovanie korení v starom nemeckom názve tur, ktorý označoval baňu. Výraz, možno, vplyvom miestneho nárečia alebo nepresného zápisu, ktoré ovplyvnilo starogermánske sloveso thurek, sa pretvoril do tvaru ter. Od slova ter bola odvodená dolina Tertal resp. Tal Teriawska, označujúci hornú časť doliny Nefcerka, v ktorej kutali stredovekí nemeckí baníci. Z tejto podoby možno odvodzovať názov Tersee - Terianske plesá – Malé, Vyšné a Nižné Terianske pleso i Terianska veža.